**BAMAs etiske samarbeidsmodell**

1. Vi driver vår virksomhet på en ansvarlig måte, med ærlighet og gjensidig respekt i alle relasjoner. Vi ser på samarbeid som en forutsetning for ansvarlig forretningspraksis, og avgjørende for å kunne nå FNs bærekraftmål.

2. Vi har nulltoleranse for korrupsjon. Alle transaksjoner med BAMA skal være avtalefestede, lovlige og av normal forretningsmessig art. Det kan bli gjort bakgrunnssjekker av leverandører og samarbeidspartnere.

3. Vi følger internasjonalt anerkjente standarder, som aktuelle OECD-, FN- og ILO-konvensjoner.

4. Vi jobber langsiktig, kjenner de fleste av våre leverandører gjennom mange år og jobber direkte med dem.

5. Vi bruker sosial dialog som virkemiddel, i tråd med ILO-prinsippene. Vi samarbeider nært med fagforeninger, lokale myndigheter og organisasjoner som EHN, LO og Virke til prosessorientert, lokalt forbedringsarbeid.

6. Vi utviser skjønn og respektere forskjellene i ulike land og hos våre leverandører – uten å kompromisse på våre grunnleggende verdier.

7. Vi er engasjerte i oppfølging av verdikjeden – både kvalitetsmessig, miljømessig og sosialt – fra frø til forbruker. For leverandører som ikke viser vilje til utvikling, vil det få konsekvenser i form av at samarbeidet avsluttes.

8. Vi jobber for en mer bærekraftig framtid, som å sikre anstendig arbeid og økonomisk vekst, utrydde sult, bevare naturressursene og sikre god helse gjennom sunne og trygge produkter og aktiviteter for barn og unge i Norge (idrettscuper og sponsorater).

9. Vi erkjenner at det kan gjøres feil hos leverandør i forhold til de krav vi stiller uten at vi har fanget det opp. Vårt bidrag er å stimulere til forbedringer og forbedringsprosesser, og bidra til at avvik korrigeres der vi handler produkter.

10. Vi tror åpenhet om prosesser rundt alle forhold knyttet til verdikjedens utfordringer er avgjørende for å lykkes.

**Versjon 2.0, 4. desember 2020**

**Ansvarlig: Alvhild Hedstein/Magne Svartbekk**